**Beslutningsreferat – ordinært møde i Det Nationale Integrationsråd, torsdag d. 9. marts 2023**

**Deltagere**

**Rådet:** Maria Kavita Nielsen, Hetav Rojan, Madina Shafiqi, Selcuk Mehmet Özcan, Roya Moore, Thomas Hoffman, Simon El-Zeinab, Zeljka Secerbegovic, Amma Asare-Nyako, Ilham Mohamed,

**Sekretariatet:** Emilie Bjørn Boisen, Nikolaj Thorborg Lynggaard-Hjort.

**Tilforordnet fra departementet:** Rebecca Rohlin Eriksen

**Afbud:** Muhsin Türkilmaz, Nidal Seide, Desalegn Tufa, Christian Marcussen.

**Om referatet**

Dette er et beslutningsreferat. Derfor indeholder referatet kun de punkter, hvor der blev taget beslutninger, samt relevant baggrundsinformation for de beslutninger.

Dagsordenen for mødet kan findes på Rådets hjemmeside.

**Rådets perspektiver på integrationen af ukrainske flygtninge**

*Beslutning*

Det blev besluttet at nedskrive Rådets perspektiver mhp.

* Et debatindlæg i en større national avis
* En artikel på Rådets hjemmeside

Disse perspektiver skal særligt fokusere på at

* Opnå kendskab og viden om ukrainske flygtninge som målgruppe, og særligt de undergrupper her, der påtænker at forblive i Danmark efter krigen er slut, mhp. at designe de bedst mulige indsatser. Her er det særligt målgruppen af unge, der er relevant at fokusere på.
* De ukrainske flygtninge er flygtninge, og at myndigheder skal se disse personer sådan og derfor også være påpasselige med hvad man kan forvente
* Myndighederne skal tage de gode erfaringer fra indsatsen over for ukrainerne med ind i den generelle integrationsindsats
* Der skal være fokus på at anvende de kompetencer, de ukrainske flygtninge kommer med, når de skal ud på arbejdsmarkedet.
* Det er meget gavnligt at alle de ukrainske flygtninge lærer at tale dansk, uagtet hvor længe de skal være i landet.
* Der kan med fordel etableres et mere generelt beredskab for at modtage flygtninge ude lokalt

**Udvalgenes fokusområder i 2023**

*Beslutning*

Det blev besluttet, at de tre udvalg hhv. fokuserer på de områder, som er gengivet nedenfor.

Udvalget for minoritetsetniske kvinder i beskæftigelse

* Arbejdsområde 1: Brancher med jobåbninger for kvinderne, samt arbejdsgiveres forventninger, kultur og struktur o.l. i brancherne
* Arbejdsområde 2: Opkvalificering af kvinder med få eller ingen arbejdsmarkedsrelevante kompetencer.

Udvalget for minoritetsetniske unge

* Arbejdsområde 1: Adgang til statsborgerskab for unge, der er født og opvokset i Danmark, og som ikke har begået kriminalitet el.l.
* Arbejdsområde 2: Udsatte unges trivsel, med særligt henblik på forebyggelse af kriminalitet og rekruttering til bander.

Udvalget for sammenhængskraft og strukturelle barrierer for integration

* Arbejdsområde 1: Negativ social kontrol - med eksplicit fokus på både at
	+ identificere barrierer for integration internt i minoritetsmiljøer der relaterer sig til antidemokratisk og kontrollerende adfærd
	+ hjælpe de udsatte personer inden for minoritetsmiljøerne og ikke stigmatisere dem yderligere igennem udelukkende negativ omtale af problemstilliner o.l.
* Arbejdsområde 2: Sprogskoler og sprogindlæring som væsentlig virkemiddel for sammenhængskraft i samfundet

*Relevant baggrund for beslutningen*

På sit seminar i januar 2023 nedsatte Rådet de tre nævnte udvalg. Udvalgene er mødtes i løbet af februar 2023 for at konkretisere deres arbejdsområder. Disse kan til stadighed udvikles.